open-index/open-wikipedia-markdown huggingface dataset:
Caurspīdīgā zebrzivtiņa

**Caurspīdīgā zebrzivtiņa** (*Danionella translucida*) ir sīciņa zebrzivju dzimtas (*Danionidae*) saldūdens zivs, kas sastopama Pegu kalnu pakājes upēs Mjanmas ziemeļrietumos (piemēram, Sitaunas upes baseinā). Tās plaši izmanto kā akvārija zivtiņas.

## Izskats
Caurspīdīgā zebrzivtiņa ir ļoti maziņa, tā ir viena no mazākajām karpu dzimtas zivīm, kā arī tā ir viens no mazākajiem mugurkaulniekiem pasaulē. Tās garums ir 9—11 mm, lielākajiem īpatņiem reizēm sasniedzot 12 mm. Par to mazākas ir tikai kūdras purvu zivtiņas (*Paedocypris*).

Caurspīdīgā zebrzivtiņa ir gandrīz pilnībā caurspīdīga, izņemot acis. Cauri miesai var redzēt mugurkaulu un iekšējos orgānus, tai nav zvīņu, nav taustekļu un nav sānu līnijas. Caurspīdīgajai zebrzivtiņai ir tikai šai sugai raksturīgs liela izmēra melanoforu (ādas dziļāko slāņu melni pigmentētu šūnu) punktējums. Tās ir uz galvas, nosedzot smadzeņu aizmugurējo daļu, uz astes stumbra sānu viduslīnijas, kā arī melanoforas ir uz sāniem un vēdera (melnu punktiņu dubultrinda, kas sākas pie žaunu vāku sadures trīsstūrīša un beidzas pie vēdera spurām).

## Uzvedība un barība
Caurspīdīgā zebrzivtiņa mājo vienmērīgi un lēni plūstošās, platās zemieņu upēs, ar maksimālo dziļumu 1 metrs. Ūdeņi šajās upēs ir duļķaini, bagāti ar augu substrātu un dūņām, grunts smilšaina. Tā uzturas kopā ar nelielām karpu un kalnu samu dzimtas (*Sisoridae*) zivīm. Neskatoties uz savu trauslo izskatu, caurspīdīgā zebrzivtiņa ir plēsīga un barojas ar zooplanktonu. Lielākais dzīvais organisms, kuru tā spēj norīt, ir artēmija (*Artemia*).

## Vairošanās
Caurspīdīgās zebrzivtiņas mātīte dzimumbriedumu sasniedz 2—3 gadu vecumā, kad tās garums ir 10—11 mm. Tā nērš 3—10 ikrus (parasti 3—8). Salīdzinot ar zivs ķermeņa lielumu, ikri ir lieli, 0,3—0,6 mm. Mazuļi ir 2 mm gari un bez mikroskopa nav ieraugāmi.

## Atsauces

## Ārējās saites

*Danios and Devarios: Danionella translucida
*Danionella translucida: A New Fish Model for Systems Neuroscience
Krūškalne

**Krūškalne** ir ciems Dobeles novada Bēnes pagastā. Atrodas pagasta austrumu daļā 7 km no pagasta centra Bēnes, 26,5 km no novada centra Dobeles un 98 km no Rīgas.

Apdzīvotā vieta atrodas pie autoceļa V1136. Gar Krūškalni tek Vecmiķeļu grāvis, uz dienvidiem starp Skujaini un Govaini atrodas osa paugugrēdas (Krūškalns, Garaiskalns), kas gandrīz pilnībā noraktas, izveidojot vairākus karjerus, lielākais no tiem — Garā kalna karjers.

Apdzīvotā vieta veidojusies ap vēsturisko Krūškalna muižu (*Kruschkaln*).

## Atsauces
Otto Ozols

**Otto Ozols** (dzimis  kā **Mārtiņš Barkovskis**) ir latviešu žurnālists un rakstnieks.

Ozols strādājis LTV literatūras un mākslas raidījumu redakcijā par režisora asistentu. Viņš bijis arī pirmās neatkarīgās televīzijas NTV5 Ziņu dienesta izveidotājs, tur darbojies kopā arī ar Ilvu Liepiņu.

## Politiskā darbība
2019. gadā ar otro numuru bija iekļauts Latvijas Reģionu apvienības kandidātu sarakstā Eiropas parlamenta vēlēšanām, bet no LRA saraksta netika ievēlēts neviens deputāts.

## Bibliogrāfija
* Latvieši ir visur (2010)
* THEODORUS. Deja ar ziloņzivi (2014)
* Neērtās patiesības (2015)

## Atsauces

## Ārējās saites

*
Ābrams Havins

**Ābrams Havins** (;  —  Kijiva) bija Ukrainas šahists.

## Biogrāfija
Divas reizes uzvarējis Kijivas pilsētas šaha čempionātos: 1937. gadā kopā Borisu Ratneru un 1939. gadā. 1938. gadā Gorkijā uzvarējis PSRS 1. kategorijas šahistu turnīrā. 1940. gadā Ļvivā uzvarējis Rietumukrainas šaha čempionātā. 1940. gadā saņēmis PSRS sporta meistara šahā nosaukumu. 1944. gadā Omskā kopā ar Alekseju Sokoļski uzvarējis PSRS šaha čempionāta pusfinālā. 1944. gada PSRS šaha čempionāta finālā Maskavā dalījis 11.-14. vietu ar Vjačeslavu Ragozinu, Aleksandru Kotovu un Georgiju Ļisicinu (uzvarējis Mihails Botviņņiks). Daudzkārtējs Ukrainas šaha čempionātu dalībnieks, kuros lielāko panākumu guvis 1954. gadā Kijivā, kad kļuvis par šī turnīra uzvarētāju.

Bijis pazīstams kā šaha nodaļu redaktors dažādās Ukrainas avīzēs. No 1960. gada strādājis Kijivas populārzinātnisko filmu studijā, kurā bijis scenāriju autors dokumentālajām filmām.

## Atsauces

## Ārējās saites
Alpu hokeja līga

**Alpu hokeja līga** (**AlpsHL**) ir hokeja līga, kas bāzēta Centrāleiropā un dibināta 2016. gadā. Pašlaik līgā spēlē 16 komandas. Līga izveidota, apvienojot itāļu Seria A un Austrijas 1. līgu. Pašlaik līgā spēlē komandas no Austrijas, Itālijas un Slovēnijas.

## 2016.—2017. gada sezonas komandas
### Austrija
*  EHC Bregenzerwald
*  VEU Feldkirch
*  EC KAC II
*  EC Kitzbühel
*  EHC Lustenau
*  EC Red Bull Salzburg U20
*  EK Zell am See

### Itālija
*  HC Asiago
*  SG Cortina
*  HC Fassa
*  HC Gherdëina
*  HC Neumarkt-Egna
*  HC Pustertal Wölfe
*  Ritten Sport
*  WSV Sterzing Broncos

### Slovēnija
*  HDD Jesenice

## Ārējās saites
*Līgas profils eliteprospects.com mājaslapā
Ļevs Aroņins

**Ļevs Aroņins** (;  Samara —  Maskava) bija Krievijas starptautiskais meistars šahā (1950).

## Biogrāfija
Pēc profesijas bijis inženieris - meteorologs. Pēc Otrā pasaules kara izvirzījās PSRS vadošo šahistu skaitā. 1946. gadā Kijivā ieņēma 2. vietu Ukrainas šaha čempionātā aiz Anatolija Baņņika. Divas reizes pēc kārtas uzvarēja Maskavas apgabala šaha čempionātos (1947, 1948). Astoņas reizes piedalījās PSRS šaha čempionātu finālos (1947, 1948, 1949, 1950, 1951, 1952, 1957, 1962), kuros lielāko panākumu guva 1950. gadā, kad kopā ar Aleksandru Tolušu un Isāku Lipnicki dalīja 2.-4. vietu (uzvarējis Pauls Keress). 1951. gadā Tbilisi Krievijas PFSR komandas sastāvā uzvarēja PSRS komandu šaha čempionātā. 1952. gadā Tulā kopā ar Nikolaju Krogiusu dalīja 1.-2. vietu Krievijas šaha čempionātā. 1956. gadā uzvarēja Azerbaidžānas atklātajā šaha čempionātā. 1965. gadā uzvarēja Maskavas pilsētas šaha čempionātā.

1957. gadā Vīnē pārstāvēja PSRS komandu Eiropas komandu šaha čempionātā un komandu vērtējumā izcīnījis zelta medaļu.

Par panākumiem turnīros FIDE 1950. gadā Aroņinam kā vienam no pirmajiem piešķīra starptautiskā meistara (IM) nosaukumu.

Deva nozīmīgu ieguldījumu šaha atklātņu teorijā. Viens no vecindiešu aizsardzības variantiem ir nosaukts par Aroņina - Taimanova variantu: 1. d4 Zf6 2. c4 g6 3. Zc3 Lg7 4. e4 d6 5. Zf3 0-0 6. Le2 e5 7. 0-0 Zc6 8. d5 Ze7 9. Ze1.

## Atsauces

## Ārējās saites
Vauters Pēterss

**Vauters Pēterss** (*Wouter Peeters*; dzimis ) ir beļģu bijušais hokejists, vārtsargs.

## Spēlētāja karjera
No 2013. līdz 2016. gadam Pēterss spēlēja Austrijas hokeja līgas komandas Zalcburgas "Red Bull" jaunatnes sistēmā. 2016. gadā kļuva par pirmo beļģu hokejistu, kas izvēlēts NHL draftā. Vasarā pievienojās KHL klubam Helsinku "Jokerit". Sezonas gaitā "Jokerit" rindās laukumā tā arī nedevās, sezonu aizvadot "Jokerit" junioru komandā. Nākamās divas sezonas hokejists aizvadīja USHL junioru līgā.

## Ārējās saites
Spuras

[thumb|280px|Zivs ''Lampanyctodes hectoris'' morfolģija:<br /><small>
1 — [žaunu vāks
2 — sānu līnija
3 — **[[muguras spura]]**
4 — **[[tauku spura]]**
5 — astes daļa
6 — **[[astes spura]]**
7 — **[[anālā spura]]**
8 — fotofori
9 — **[[vēdera spura]]** (pāra)
10 — **[[krūšu spura]]** (pāra)]]
**Spuras** ir kustības orgāni, kurus organismi izmanto, lai pārvietotos ūdenī un kontrolētu savas kustības. Atsevišķos gadījumos spuras tiek izmantotas arī planēšanai vai pārvietošanai pa zemi. Bez pārvietošanās funkcijām spuras var tikt izmantotas arī aizsardzībai. Spurām parasti ir plakana forma. Sākotnēji par spurām sauca zivju ekstremitātes, bet vēlāk šī vārda nozīme paplašinājās, un tā sāka nozīmēt arī citu organismu ekstremitātes, kā arī dažādas mākslīgas ierīces.
Zivīm un citiem ūdens mugurkaulniekiem spuras kalpo gan kustībai uz priekšu, gan arī kā stabilizatori un stūres. Spuras var būt pāra (krūšu un vēdera), vai arī nepāra (muguras, anālā, astes)

## Zivju spuras
Lielākai kaulzivju daļai spuras parasti sastāv no elastīgas membrānas, kuru balsta kaula stari. Atkarībā no staru skaita un īpašībām tiek sastādīta spuru formula, kas plaši tiek izmantota zivju aprakstīšanai un noteikšanai. Šajā formulā ar latīņu burtiem apzīmējas spuru nosaukums:
A (*anal*) - analā spura,
P (*proximal*) - krūšu spuras,
V (*ventral*) - vēdera spuras,
D (*dorsal*) - muguras spura.
Ar romiešu cipariem tiek atzīmēts aso staru skaits, bet ar arābu cipariem mīksto staru skaits.
 
### Muguras spura
Muguras spura ir nepieciešama ķermeņa stabilizācijai (lai novērstu rotāciju ap zivs garenasi). Dažām zivīm tā kalpo aizsardzībai, jo staru gali ir nosmailināti dzelkšņi. Šī spura ir lielākajai zivju daļai, ka arī dažiem bezžokļaiņiem, dažām izmirušo rāpuļu grupām (ihtiozauriem) un dažām mūsdienu ūdens zīdītāju grupām (lielākajai vaļveidīgo daļai). Daudzām zivīm un bezžokļaiņiem ir divas muguras spuras: priekšējā un aizmugurējā.

#### Tauku spura
Tauku spura ir īpašs muguras spuru veids. Tā ir mīksta, viegli lokāma, bez stariem un bagāta ar taukiem. Šāda spura ir raksturīga lašveidīgajiem, haracīnveidīgajiem, samveidīgajiem un dažām citām zivīm.

### Astes spura
Astes spura lielākajai ūdens mugurkaulnieku daļai kalpo par galveno pārvietošanās orgānu. Tā ir lielākajai zivju un bezžokļaiņu daļai, kā arī dažiem izmirušajiem ūdens rāpuļiem (ihtiozauriem) un mūsdienu ūdens zīdītājiem (vaļveidīgajiem, sirēnām).

## Ārējās saites
Pērsijs Bleiks

**Pērsijs Bleiks** (; dzimis , miris ) bija britu šahists un šaha problēmists, angļu skolas pārstāvis.

Pēc profesijas bijis telegrāfa montieris. Līdz 1898. gadam dzīvojis Mančestrā, pēc tam Liverpūlē. Bijis labs šahists. No 1898. līdz 1912. gadam astoņas reizes bijis Lankašīras komandas dalībnieks tās gadskārtējos, tradicionālajos mačos ar Jorkšīru.

## Šaha kompozīcija
Pazīstamāks P. Bleiks bija kā šaha  problēmists. No 1890. līdz 1936. gadam viņš publicēja vairāk nekā 500 šaha uzdevumus. Ieguva vairāk nekā 160 godalgas, no tām 45 pirmās.

### Uzdevumu piemēri

**Uzdevuma risinājums:**
: **1.Kf2!** (gājiena spaids)
: **1. ... Lxg3+ 2 .Lxg3#**
: **1. ... Lg5 2. Zxg5#**
: **1. ... Lf6/Lxe7 2. Te3#**
: **1. ... Lb7 2. Dxb7#**
: **1. ... Lc6 2. Dxc6#**
: **1. ... Ld5 2. Zd6#**
: **1. ... f4 2. Lf6#**
: **1. ... Zb~ 2. Dd4#**
: **1. ... Zc~ 2. Dxd3#**

## Atsauces

## Ārējās saites
* Pērsijs Bleiks šaha kompozīcijas vietnē PDB
Gavrila Deržavins

**Gavriils (Gavrila) Deržavins** (; dzimis , miris ) bija krievu klasicisma laika dzejnieks un valsts darbinieks (īstenais slepenpadomnieks).

Līdz 1777. gadam dienēja armijā, piedalījās Pugačova dumpja apspiešanā. 1782. gadā publicēja Krievijas Impērijas ķeizarienei Katrīnai veltītu odu "Felica" (*Фелица*), ar ko kļuva plaši pazīstams. 1784. gadā tika norīkots par Oloņecas vietniecības gubernatoru ar rezidenci Petrozavodskā. No 1786. līdz 1788. gadam bija Tambovas vietniecības gubernators. No 1791. līdz 1793. gadam -  ķeizarienes kabinetsekretārs. No 1802. līdz 1803. gadam - Krievijas justīcijas ministrs. 1803. gadā atvaļināts no visiem amatiem un līdz mūža galam dzīvoja savā īpašumā Veļikijnovgorodas apkaimē. Apglabāts Novgorodas rajona Hutiņas klosterī. Deržavins ir autors Krievijas neoficiālās himnas no 1791. līdz 1816. gadam *Гром победы, раздавайся!* vārdiem.

## Ārējās saites
Volfgangs Šeible

**Volfgangs Šeible** (; dzimis , miris ) bija vācu politiķis no Vācijas Kristīgo demokrātu apvienības (CDU). No 2009. līdz 2017. gadam — Vācijas finanšu ministrs Angelas Merkeles otrajā un trešajā kabinetā. No 2017. līdz 2021. gadam Volfgangs Šeible ieņēma Bundestāga prezidenta amatu kā Vācijas parlamentā visilgāk kalpojošais deputāts ar vairāk nekā 45 gadu stāžu.

Bundestāga deputāts no 1972. gada. No 1984. līdz 1989. gadam bija Valsts Kancelejas vadītājs un speciālo uzdevumu ministrs Helmūta Kola valdībā. No 1989. gada līdz 1991. gadam — iekšlietu ministrs Helmūta Kola valdībā. No 1998. līdz 2000. gadam - CDU vadītājs. No 2005. līdz 2009. gadam — iekšlietu ministrs Angelas Merkeles valdībā. Šeible 1990. gadā vēlēšanu kampaņas laikā tika sašauts psihiski slima cilvēka rīkotā atentātā, tāpēc pārvietojās ratiņkrēslā.

## Atsauces

## Ārējās saites
Sjoguns

[200px|thumbnail|[Tokugava Iejasu — Tokugavas sjogunāta pārvaldītājs]]

**Sjoguns**, arī **šoguns** (, *shōgun*, ), bija valsts militārais vadītājs feodālajā Japānā laika posmā no 1185. līdz 1868. gadam. *[[De facto]]* sjoguni bija arī valsts vadītāji. Oficiāli valsts vadītāji bija Japānas imperatori (mikado), kuri patiesībā bija vienīgi valsts garīgie līderi. Sjoguniem bija gandrīz absolūta militārā vara valstī. Sjogunu pārvaldes sistēmu sauc par **sjogunātu**, arī **bakufu** (幕府).

## Vēsture
Pirmais sjoguns bija Minamoto no Joritomo ar rezidenci Kamakurā (tagad Kanagavas prefektūrā), tādēļ šo laikmetu dēvē par Kamakuras sjogunātu (1192–1333), kuram sekoja Asikagas sjogunāts (1338–1573) ar sjoguna rezidenci Kioto un Tokugavas sjogunāts (1603–1868) ar sjoguna rezidenci Jedo (mūsdienu Tokijā).

## Atsauces

## Ārējās saites
Mario Dragi

**Mario Dragi** (; dzimis ) ir Itālijas finansists un ekonomists. Bijušais  Itālijas premjerministrs (2021–2022). No 2011. līdz 2019. gadam viņš bija Eiropas Centrālās bankas (ECB) prezidents.

No 2002. gada līdz 2005. gadam Mario Dragi bija finanšu uzņēmuma *[[Goldman Sachs]]* viceprezidents un rīkotājdirektors. No 2006. līdz 2011. gadam viņš bija Itālijas Centrālās bankas (*Banca d'Italia*) pārvaldnieks.
2011. gada 1. novembrī Dragi kļuva par Eiropas Centrālās bankas prezidentu. 2019. gada 31. oktobrī beidzās viņā ECB prezidenta mandāts; viņu nomainīja Starptautiskais Valūtas fonda izpilddirektore Kristīne Lagarda.

2021. gada 26. janvārī Itālijas premjerministrs Džuzepe Konte paziņoja par atkāpšanos no amata. 2. februārī pēc neveiksmīgām partiju apspriedēm, lai izvirzītu aizstājēju, prezidents Serdžo Matarella paziņoja, ka viņš izsauks Mario Dragi uz Kvirināles pili, lai dotu viņam uzdevumu izveidot tehnokrātisku valdību. Nākamajā dienā Dragi pieņēma uzdevumu izveidot jaunu valdību, un sāka konsultācijas ar partiju līderiem. Dragi ātri ieguva kreisi centriskās Demokrātiskās partijas, centriskās *Italia Viva*, kreiso Brīvo un vienlīdzīgo un citu mazo liberālo un centrisko partiju atbalstu. Pēc sākotnējas kavēšanās labējās līgas līderis Mateo Salvini un labēji centriskās *Forza Italia* līderis Silvio Berluskoni kopīgi paziņoja, ka arī viņi atbalstīs Dragi. Visbeidzot 11. februārī Piecu Zvaigžņu kustība apstiprināja partijas atbalstu Dragi.

## Ārējās saites
Džaneta Jelena

**Džaneta Luīze Jelena** (; dzimusi ) ir amerikāņu ekonomiste, bijusī ASV valsts kases sekretāre (2021—2025), kas šo amatu pārņēma no Stīva Manuhina un ir pirmā sieviete vēsturē, kura ieņēma šo amatu.

Pirms kļūšanas par Federālo rezervju sistēmas vadītāju no 1997. gada līdz 1999. gadam bija Ekonomisko konsultantu padomes (*Council of Economic Advisers*) vadītāja Billa Klintona valdībā. No 2004. līdz 2010. gadam bija Sanfrancisko Federālo rezervju bankas prezidente, bet no 2010. līdz 2014. gadam — Federālo rezervju sistēmas vadītāja vietniece. 2014. gadā kļuva par Federālo rezervju sistēmas vadītāju. 2021. gadā Džo Baidens Jelenu virzīja ASV valsts kases sekretāres amatam, ko vēlāk arī atbalstīja ASV Senāts. Džanetas Jelenas vīrs ir Nobela prēmijas laureāts Džordžs Akerlofs.

## Ārējās saites
Anatolijs Baņņiks

**Anatolijs Baņņiks** (;  Sumu apgabals —  Štraubinga) bija Ukrainas šahists.

## Biogrāfija
Piedzimis tagadējā Sumu apgabala Vozdviženskas ciemā, bet skolas gadus pavadījis Kijivā, kur arī iemācījies spēlēt šahu. Jau 1940. gadā, astoņpadsmit gadu vecumā debitējis Ukrainas šaha čempionāta finālā, kur gan bijis jāsamierinās ar pēdējo vietu.
Labi sāktos šahista karjeru pārtaucis Otrais pasaules karš, tikai 1944. gada novembrī izdodas atgriezties šaha turnīros, piedaloties Ukrainas šaha čempionātā un dalot 3.-6. vietu.

No 1940. gadu beigām līdz 1960. gadu vidum Baņņiks bija viens no vadošajiem Ukrainas šahistiem. Piecas reizes uzvarējis Ukrainas šaha čempionātu finālos (1945, 1946, 1951, 1955, 1964). PSRS šaha čempionātu finālos viņš piedalījās septiņas reizes, labāko rezultātu sasniedzot 1962. gadā Erevānā, kad kopā ar Ļevu Aroņinu dalījis 7.-8. vietu (uzvarējis Viktors Korčnojs).

1945. gadā Maskavā kopā ar Vasiliju Panovu dalījis pirmo vietu PSRS sporta biedrības *Nauka* šaha čempionātā. Divas reizes pēc kārtas uzvarējis PSRS sporta biedrības *Spartak* šaha čempionātos: 1961. gadā Sočos dalījis 1.-3. vietu ar Anatoliju Lutikovu un Alekseju Suetinu, bet 1962. gadā Minskā atkārtojis šo panākumu. 1981. gadā Erevānā šaha veterānu turnīrā dalījis 1.-2. vietu ar Dāvidu Bronšteinu.

Pārstāvējis Ukrainas PSR šaha izlasi PSRS komandu šaha čempionātos, kuros piedalījies 8 reizes (1948-1958, 1960-1963). PSRS komandu šaha kausa izcīņā piedalījies 4 reizes (1952-1954, 1964-1966).

Tā kā staļinisko represiju laikā bija gājis bojā Baņņika tēvs, tad PSRS laikos viņam neļāva spēlēt ārzemju turnīros. Pēc PSRS sabrukuma 1990. gadu otrajā pusē pārcēlies uz dzīvi Vācijā. Tur spēlējis dažādos vietējos šaha turnīros. 2000. gadā Landshūtē 79 gadu vecumā piedalījies Lejasbavārijas šaha komandu meistarsacīkstes.

## Atsauces

## Ārējās saites
Jevgeņijs Vasjukovs

**Jevgeņijs Vasjukovs** (;  Maskava —  Maskava) bija Krievijas starptautiskais lielmeistars šahā (1961).

## Biogrāfija
1960. un 1970. gados bijis viens no vadošajiem PSRS šahistiem. Sešas reizes uzvarējis Maskavas pilsētas šaha čempionātos (1955, 1958, 1960, 1962, 1972, 1978).
Daudzkārtējs PSRS šaha čempionātu finālu dalībnieks, kuros labāko panākumu guvis 1967. gadā Harkivā, kad izcīnījis 3. vietu aiz Mihaila Tāla un Ļeva Polugajevska.

Daudzu starptautisko šaha turnīru laureāts. 1965. gadā Polaņicazdrojā uzvarējis Akibas Rubinšteina memoriālā. 1974. gadā uzvarējis spēcīgā starptautiskā šaha turnīrā Manilā, apsteidzot Tigranu Petrosjanu, Bentu Larsenu, Svetozaru Gligoriču un Lajošu Portišu. Uzvarējis vai dalījis pirmās vietas turnīros Maskavā (1961, 1962), Belgradā (1961), Varnā (1964), Reikjavikā (1968), Skopjē (1970), Prāgā (1980), Atēnās (1987).

Par panākumiem turnīros FIDE 1958. gadā Vasjukovam piešķīrusi starptautiskā meistara (IM), bet 1961. gadā - starptautiskā lielmeistara (GM) nosaukumu.

Sekmīgi piedalījies senioru šaha čempionātos. 1995. gadā izcīnījis Pasaules senioru vicečempiona titulu, bet 2005. gadā dalījis 1. vietu Krievijas senioru šaha čempionātā un ieņēmis 3. vietu Pasaules senioru šaha čempionātā.

## Atsauces

## Ārējās saites
Stefano Tatai

**Stefano Tatai** (;  Roma —  Tenerife) bija Itālijas starptautiskais meistars šahā (1966).

## Biogrāfija
No 1960. gadu sākuma līdz 1990. gadu vidum bijis viens no vadošajiem Itālijas šahistiem. Divpadsmit reizes uzvarējis Itālijas šaha čempionātos (1962, 1965, 1967, 1970, 1974, 1977, 1979, 1983, 1985, 1990, 1991, 1995).

Uzvarējis vai dalījis pirmās vietas starptautiskajos šaha turnīros: Amsterdamas *[[IBM]]* (1968), Montekarlo (1969, kopā ar Ģēzē Forintošu), Romā (1984, kopā ar Ģulu Saksu), Santakrusā de Tenerifē (2004, 2008). 2001. gadā Sentvisentā (Itālija) izcīnījis sudraba medaļu pirmajā Eiropas senioru šaha čempionātā.

Pārstāvējis Itālijas komandu lielākajos komandu šaha turnīros:
* Pasaules šaha olimpiādēs piedalījies 9 reizes (1966, 1970-1976, 1984-1988, 1992);
* Eiropas komandu šaha čempionātos piedalījies 2 reizes (1989-1992). Individuālajā vērtējumā izcīnījis sudraba (1992) medaļu;
* Klāras Benediktas kausa izcīņā piedalījies 1973. gadā.

Par panākumiem turnīros FIDE 1966. gadā Tatai piešķīrusi starptautiskā meistara (IM), nosaukumu.

## Atsauces

## Ārējās saites
Roberts Hartohs

**Roberts Hartohs** (;  Amsterdama —  Amsterdama) bija Nīderlandes starptautiskais meistars šahā (1971).

## Biogrāfija
Savus lielākos panākumus guvis junioru šaha turnīros. 1964. gadā Groningenā kopā ar Jornu Slotu uzvarējis Eiropas junioru šaha čempionātā, bet 1965. gadā Barselonā izcīnījis otro vietu Pasaules junioru šaha čempionātā aiz Bojana Kurajicas.

Pēc juniora vecuma beigām Hartoha šaha turnīru rezultāti kļuva viduvēji. Bijis daudzkārtējais Nīderlandes šaha čempionātu dalībnieks, taču viņam neizdevās pacelties šajos turnīros augstāk par 4. vietu (divas reizes - 1972., 1975. gadā). Starptautiskajos šaha turnīros panākumi bija reti. 1968. gadā Amsterdamas *[[IBM]]* turnīrā dalījis 2.-3. vieta ar Anatoliju Lutikovu (uzvarēja Stefano Tatai). 1971. gadā Veikanzē šaha festivāla B turnīrā dalījis 2.-3. vietu ar Andrāšu Adorjānu (uzvarēja Jans Timmans). 1991. gadā Nīderlandes pilsētā Dīrenē turnīrā pēc Šveices sistēmas ieņēmis 3. vietu.

Pārstāvējis Nīderlandes komandu lielākajos komandu šaha turnīros:
* Pasaules šaha olimpiādēs piedalījies 2 reizes (1970-1972);
* Eiropas komandu šaha čempionātā piedalījies 1965. gadā;
* Klāras Benediktas kausa izcīņā piedalījies 4 reizes (1970, 1972-1974). Komandu vērtējumā izcīnījis sudraba (1972) medaļu. Individuālajā vērtējumā izcīnījis zelta (1972) medaļu.

Par panākumiem turnīros FIDE 1971. gadā Hartoham piešķīrusi starptautiskā meistara (IM) nosaukumu.

## Atsauces

## Ārējās saites
Darja Čaročkina

**Darja Čaročkina** (; dzimusi ) ir Krievijas starptautiskā lielmeistare šahā (2011).

## Biogrāfija
2008. gadā kļuvusi par Krievijas kausa ātrajā šahā sudraba laureāti. Divas reizes uzvarējusi Maskavas starptautiskajā sieviešu turnīrā *Moscow Open* (2011, 2014). Divkārtējā Maskavas pilsētas sieviešu šaha čempionāta uzvarētāja (2014, 2015).
2011. gada Krievijas sieviešu šaha čempionāta superfinālā izcīnījusi 3. vietu. 2015. gadā uzvarējusi starptautiskajā šaha turnīrā Čeļabinskas apgabala Satkas pilsētā. 2016. gadā Novosibirskā Krievijas sieviešu šaha čempionāta superfinālā dalījusi 4.-8. vietu.  2022. gada septembrī Čeboksaros dalījusi 7.-10. vietu Krievijas sieviešu šaha čempionāta superfinālā. 2024. gada augustā Barnaulā izcīnījusi 2. vietu Krievijas sieviešu šaha čempionāta superfinālā. 2025. gada oktobrī Maskavā izcīnījusi 3. vietu Krievijas sieviešu šaha čempionāta superfinālā.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Huanai Cjaņai.

Par panākumiem turnīros FIDE 2005. gadā Čaročkinai piešķīra starptautiskās meistares (WIM), bet 2011. gadā - starptautiskās lielmeistares (WGM) nosaukumu. 2015. gadā saņēmusi starptautiskā meistara nosaukumu vīriešiem (IM).

## Atsauces

## Ārējās saites
Ražotāji

**Ražotāji** ir ciems Dobeles novada Lielauces pagastā. Atrodas pagasta centrālajā daļā 2 km no pagasta centra Lielauces, 32 km no novada centra Dobeles un 109 km no Rīgas.

Apdzīvotā vieta atrodas pie autoceļa P104.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Cjijui Džou

**Cjijui Džou** (; dzimusi  Hubei) ir Ķīnā dzimusi Kanādas starptautiskā lielmeistare šahā (2017), kas līdz 2011. gadam pārstāvēja Somiju.

## Biogrāfija
Šahu iemācījusies spēlēt četru gadu vecumā, kad viņas ģimene atradusies Francijā. 2004. gadā pārcēlusies uz Somiju. Somijas junioru šaha čempionātā U10 vecuma grupā uzvarējusi 5 reizes (2005, 2007, 2008, 2009, 2010). 2008. gadā izcīnījusi sudraba medaļu Pasaules junioru šaha čempionātā U8 vecuma grupā. 2010. gadā uzvarējusi Ziemeļu valstu junioru šaha čempionātā U10 vecuma grupā.

2011. gadā pārcēlusies uz Kanādu, kur apmetusies Otavā. Uzvarējusi Kanādas junioru šaha čempionātā U12 vecuma grupā (2012) un U14 vecuma grupā (2013). 2014. gadā Durbanā uzvarējusi Pasaules junioru šaha čempionātā U14 vecuma grupā. 2015. gadā Meksikā uzvarējusi Ziemeļamerikas junioru šaha čempionātā U18 vecuma grupā. 2016. gada septembrī uzvarējusi Kanādas sieviešu šaha čempionātā un kvalificējusies Pasaules sieviešu šaha čempionātam.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Nataļjai Pogoņinai.

Pārstāvējusi Kanādas komandu Pasaules šaha olimpiādēs, kurās piedalījusies 2 reizes (2014-2016).

Par panākumiem turnīros FIDE 2015. gadā Cjijui Džou piešķīra starptautiskās meistares (WIM), bet 2017. gadā — starptautiskās lielmeistares (WGM) nosaukumu.

## Atsauces

## Ārējās saites
Anatolijs Lutikovs

**Anatolijs Lutikovs** (;  Ļeņingrada —  Tiraspole) bija Krievijas un Moldovas starptautiskais lielmeistars šahā (1974).

## Biogrāfija
1960. gados bijis viens no vadošajiem PSRS šahistiem. No 1959. līdz 1969. gadam septiņas reizes piedalījies PSRS šaha čempionātu finālos, kuros lielāko panākumu guvis 1969. gadā Alma-Atā, kad aiz Ļeva Polugajevska un Aleksandra Zaiceva ierindojies 3. vietā.
1955. gadā Ļeņingradā uzvarējis Krievijas PFSR šaha čempionātā. Tajā pašā gadā kopā ar Krievijas komandu uzvarējis PSRS komandu šaha čempionātā, bet 1960. gadu sākumā pārcēlies uz Moldovu un PSRS komandu čempionātos turpmāk pārstāvējis šīs republikas komandu. Sešas reizes uzvarējis Moldāvijas šaha čempionātos (1963, 1964, 1965, 1966, 1968, 1977). 1961. gadā Sočos PSRS sporta biedrības *Spartak* šaha čempionātā dalījis 1.-3. vietu ar Anatoliju Baņņiku un Alekseju Suetinu.

Starptautiskajos šaha turnīros lielāko panākumu guvis 1967. gadā, kad Nīderlandes turnīrā *Hoogovens* ieņēmis 2. vietu aiz Borisa Spaska, apsteidzot Dragoļubu Čiriču, Bentu Larsenu, Klausu Dargu, Svetozaru Gligoriču un Lāslo Sabo. Citi labākie rezultāti:
* 1960. gadā 1. vieta Bādzalcungenē,
* 1966. gadā Kislovodskā (Krievija) dalīta 3.-4. vieta ar Ratmiru Holmovu aiz Jefima Hellera un Leonīda Šteina,
* 1968. gadā Amsterdamas *[[IBM]]* turnīrā dalīta 2.-3. vieta ar Robertu Hartohu aiz Stefano Tatai,
* 1972. gadā Polaņicazdrojā Akibas Rubinšteina memoriālā dalīta 3.-4. vieta ar Juriju Razuvajevu aiz Jana Smejkala un Jevgeņija Vasjukova,
* 1973. gadā Leipcigā dalīta pirmā vieta ar Vlastimilu Hortu un Burhardu Malihu,
* 1976. gadā 1. vieta Albenā (Bulgārija).

Pārstāvējis PSRS komandu lielākajos komandu šaha turnīros:
* Eiropas komandu šaha čempionātā piedalījies 1965. gadā, un gan komandu, gan indivduālajā vērtējumā izcīnījis zelta medaļas;
* Pasaules studentu šaha čempionātā piedalījies 1956. gadā, un gan komandu, gan indivduālajā vērtējumā izcīnījis zelta medaļas.

Par panākumiem turnīros FIDE 1967. gadā Lutikovam piešķīrusi starptautiskā meistara (IM), bet 1974. gadā – starptautiskā lielmeistara (GM) nosaukumu.

## Atsauces

## Ārējās saites
Laura Groza

**Laura Groza** (dzimusi  Rīgā) ir latviešu teātra un operas režisore.

Mācījusies Rīgas Angļu ģimnāzijā, tad iestājusies Latvijas Kultūras akadēmijas Dramatiskā teātra režijas nodaļā, kuru beigusi 2008. gadā.

2015. gadā saņēmusi Spēlmaņu nakts balvu kā Gada režisore par Pītera Šefera lugas «Equus» iestudējumu Dailes teātrī un Džordža Orvela romāna «1984» izrādi Liepājas teātrī.

## Politiskie uzskati
2024. gadā, pēc Krievijas TV tulkojuma krieviski, nosodot Krievijas agresiju Ukrainā, vienlaikus paudusi viedokli, ka neatļaušana uzvest Nacionālajā teātrī pret karu noskaņota Krievijas pilsoņa izrādi krievu valodā kaut kādā mērā esot genocīds.

## Atsauces

## Ārējās saites
* Laura Groza izrades.lv
Ikri

250px|thumb|Lašu ikri tirdzniecībā
**Ikri** ir dažādu ūdens dzīvnieku neapaugļotu olu masa iznērstā veidā vai arī atrodoties mātītes ķermenī. Ikrus nērš tādas dzīvnieku grupas, kā zivis, apaļmutnieki, abinieki, moluski, adatādaiņi u.c. Apaugļoti ikri vēlāk pārtop par dzīvnieku kāpuriem, kas tālāk attīstās par nobriedušiem organismiem.

Atšķirībā no olām, kuras sedz ciets (putniem, daudziem rāpuļiem) vai ādains (ķirzakām, kukaiņiem) apvalks un pasargā no izžūšanas, ikriem ir gļotains apvalks. Ārpus ķermeņa to attīstība var notikt tikai ūdens vidē.

Zivju ikrus lieto pārtikā, gan svaigā, gan pārstrādātā veidā.

## Fizioloģija
Ikru olšūnas attīstās mātīšu pāra olnīcās (gonādās). Lielākajai daļai zivju ikru apaugļošanās ir ārēja un norisinās ūdenī, kaut arī ir izņēmumi. Iekšējā apaugļošanās samazina nejaušus ikru un spermatozoīdu zudumus. Zivis, kas nērš ikrus, tiek sauktas par nārstotājām. Zivis ar iekšējo apaugļošanos sauc par dzīvdzemdētājām.

Iznērstie ikri dalās divos tipos:
* pelaģiskie ikri peld uz ūdens virsmas. Tiem ir ļoti mazas olšūnas, zems olbaltumvielu saturs un košs krāsojums. Pelaģiskos ikrus nērš, piemēram, mencas un brētliņas;
* bentiskie ikri grimst, nosēžoties ūdenstilpes dibenā. Tie parasti ir smagāki par pelaģiskajiem ikriem un tajos ir vairāk olbaltumvielu.

Ziemeļu krevešu mātītes gonādās veido iekšējos ikrus, bet pēc iznēršanas uz vēderkājām (pleopodiem) iznēsā apaugļotus ārējos ikrus.

## Izmantošana
Zivju ikri tiek plaši izmantoti pārtikā. Tie ir bagāti ar vērtīgām barības vielām, tomēr netiek plaši izmantoti pārtikā savas dārdzības dēļ. Ir plaši pazīstams ikru gastronomiskais dalījums trīs grupās:
* Melnie ikri iegūstami no storveidīgajām zivīm (belugas, stores, sterletes u.c.).
* Sarkanie ikri iegūstami no lašveidīgajiem (laši, foreles, taimiņi u.c.)
* Pārējie ikri iegūstami no dažādām zivju grupām (karpas, zandarti, līdakas u.c.)

Ikri tiek sagatavoti lietošanai tos sālot un konservējot. Pašlaik organizācija *[[Greenpeace]]* veic kampaņu par melno ikru ieguves aizliegšanu, jo ir strauji samazinājies storveidīgo zivju skaits, un dažas sugas ir uz izmiršanas robežas.
Arturs Makenzijs

**Arturs Makenzijs** (; dzimis , miris ) bija angļu izcelsmes Jamaikas šahists un šaha problēmists.

## Šaha kompozīcija
No 1880. gada publicējis vairāk nekā 300 šaha uzdevumus. Konkursos ieguvis apmēram 200 atzinības, tai skaitā 46 pirmās godalgas. Sastādījis galvenokārt divvilčus un trīsvilčus, pēdējie parasti noslēdzas ar pareiziem matiem.

1887. gadā Makenzijs izdeva savu uzdevumu krājumu: "Šahs, tā poēzija un proza". Ievadrakstā viņš izklāstīja savus uzskatus, kas pilnībā sakrita angļu problēmistu uzskatiem, kas bija izteikti vienlaicīgi iznākušajā Č. Plenka krājumā "Šaha uzdevums".

1896. gadā viņa redze strauji pasliktinājās, un dažu mēnešu laikā viņš kļuva pilnīgi akls. Tomēr viņš turpināja ne mazāk sekmīgi nodarboties ar šaha kompozīciju. 1905. gadā ar nosaukumu "Šaha lirika" (*Chess lyrics*) iznāca viņa uzdevumu krājums, kas iezīmēja A. Vaita ziemas svētku sērijas sākumu. Šajā grāmatā publicēti apmēram 300 uzdevumi, kurus autors sastādījis pēc 1986. gada un ievietots plašs raksts šaha kompozīcijas dažādiem jautājumiem. Krājumā ievietots arī Makenzija saņemto atzinību saraksts. No 1880.—1895. gadam viņš ieguvis 100 atzinības 62 konkursos, tai skaitā 21 pirmo godalgu. No 1896.—1905. gadam (būdams akls) — 94 atzinības 94 konkursos, no tām 25 augstākās. Pēc sasniegumiem konkursos Makenziju var droši nosaukt par pasaules čempionu 19. un 20. gadsimtu mijā. 

### Uzdevuma piemērs

**Uzdevuma risinājums:**
: **1. Za3! (draud 2. Zc2#)**
: **1. ... Kxe3+ 2. Ze4#**
: **1. ... Th2/Te4 2. Te4#**
: **1. ... Td6+/Te7+ 2. c6#**
: **1. ... Txd5+ 2. Zcb5#**

## Bibliogrāfija
* 
* 

## Atsauces

## Ārējās saites
* A. Makenzija šaha kompozīcijas vietnē PDB
* Par A. Makenliju vietnē ''Jamaica's history'' 
* A. Makenzija īsa biogrāfija vietnē ''Chess Composers''
Horodņa

**Horodņa** () ir pilsēta Ukrainas ziemeļaustrumu daļā, Čerņihivas apgabala ziemeļos, Horodņas rajona centrs.

## Vēsture
Rakstos zināma no 17. gadsimta vidus kā Žečpospolitas pilsēta. 1654. gadā iekļāvās Hetmanščinā, kas bija Krievijas autonoms apgabals. 1874. gadā pie pilsētas sāka ekspluatēt dzelzceļa līnijas Liepāja—Romni staciju. Pēc Oktobra revolūcijas ietilpa Ukrainas PSR. Otrā pasaules kara laikā no 1941. gada 28. augusta līdz 1943. gada 24. septembrim atradās vācu okupācijā. 1957. gadā Horodņai tika piešķirtas pilsētas tiesības. No 1991. gada — neatkarīgās Ukrainas sastāvā.

## Atsauces

## Ārējās saites
Ičņas rajons

**Ičņas rajons** () ir Ukrainas administratīvā iedalījuma vienība Čerņihivas apgabala dienviddaļā. Robežojas ar Čerņihivas apgabala Borznas rajonu ziemeļos, Bahmačas rajonu ziemeļaustrumos, Talalajivkas rajonu austrumos, Sribnes rajonu dienvidaustrumos, Priluku rajonu dienvidos un Ņižinas rajonu rietumos.

## Ārējās saites
*
Rodžers Čeifī

**Rodžers Brūss Čeifī** (*Roger Bruce Chaffee*, dzimis , miris ) bija ASV jūras kara flotes lidotājs, astronauts (nav lidojis kosmosā). Gājis bojā jauna kosmosa kuģa *[[Apollo 1]]* pirmsstarta treniņu laikā.

## Dzīvesgājums
1953. gadā Čeifī iestājās Ilinoisas tehnoloģiju institūtā, kuru absolvēja 1954. gadā. 1957. gadā Perdjū Universitātē viņš ieguva bakalaura grādu. Paralēli studijām Čeifī izgāja Jūras kara flotes virsnieku apmācības kursus. Pēc universitātas beigšanas viņš iestājās Jūras kara flotē. Lidotāja apmācību apguva Pensakolā, vēlāk līdz Kingsvillā Teksasā.

1959. gadā Rodžeru Čeifī norīkoja dienestā Džeksonvillā, Floridā. No 1960. līdz 1962. gadam viņš veica 82 lidojumus virs Kubas, tai skaitā Kubas raķešu krīzes laikā.

1963. gada oktobrī Rodžers Čeifī tika uzņemts trešajā *NASA* astronautu grupā. 1966. gada janvārī tika apstiprināta pirmā pilotējamā *[[Apollo programma|Apollo]]* lidojuma *[[Apollo 1|AS-204]]* apkalpe: komandējošais pilots Virdžils Grisoms, vecākais pilots Edvards Vaits un pilots Dons Eisele. 27. janvārī Eisele bezsvara stāvokļa treniņos lidmašīnā savainoja plecu, tāpēc viņu nomainīja Rodžers Čeifī. *Apollo 1* starts bija paredzēts 1967. gada 21. februārī. 27. janvārī apkalpe starta laukumā izmēģināja kosmosa kuģa sistēmas un pirmsstarta procedūras. Negaidīti izcēlās ugunsgrēks. Kabīnes 100 % skābekļa atmosfērā uguns izplatījās tik ātri, ka laikus nepaspēja atvērt lūku, un visi astronauti gāja bojā.

## Ārējās saites

* Biogrāfija NASA Johnson Space Center, 
* Chaffee, Roger Bruce Encyclopedia Astronautica, 
* Roger B. Chaffee  Starptautiskā kosmosa slavas zāle, 
* Biogrāfija astronaut.ru
Voldemārs Zīlmanis

**Voldemārs Zīlmanis** (; dzimis  Dikļu mācītājmuižā, miris  Straupē) bija Straupes luterāņu baznīcas mācītājs. 

## Atsauces
Chevrolet

***Chevrolet*** () ir ASV autoražotāja *[[General Motors]]* (*GM*) meitas uzņēmums. Dibināts 1911. gadā.

*Chevrolet* automašīnas tiek pārdotas visa pasaulē, izņemot Okeāniju, kur *GM* pārstāv meitas uzņēmums Austrālijā *[[Holden (uzņēmums)|Holden]]*. Ar *Chevrolet* zīmolu tiek ražoti plaša klāsta transportlīdzekļi, sākot no kompaktklases līdz pilna lieluma vieglajām automašīnām, apvidus mašīnām un vidēja izmēra kravas mašīnām.
thumb|right|280px|''Chevrolet Volt'' un ''Chevrolet Cruze Eco''

## Vēsture
1911. gada 3. novembrī Šveices auto sacīkšu braucējs un autobūves inženieris Luijs Ševrolē (*Louis Chevrolet*) ar Viljamu Durantu (*William C. Durant*) un investoriem Viljamu Litlu (*William Little*), Džeimsu Vaitingu (*James H. Whiting*) un Edvinu Kempbelu (*Edwin R. Campbell*) Detroitā dibināja uzņēmumu *Chevrolet Motor Company*. Durants bija *[[General Motors]]* līdzdibinātājs un viens no vadošām personām, bet, tā kā *GM* cieta zaudējumus, akcionāri 1910. gadā Durantu uz pieciem gadiem atbrīvoja no vadības. Durants izmantoja autobraucēja Ševrolē reputāciju, lai izveidotu jaunu autobūves uzņēmumu. Pirmā rūpnīca tika izvietota Flintā, Mičiganā. Ražošana sākta 1913. gadā.

Luijam Ševrolē radās domstarpības ar Durantu, un 1914. gadā viņš uzņēmuma kapitāldaļas pārdeva Durantam. 1916. gadā *Chevrolet* bija kļuvis pietiekami ienesīgs, lai Durants spētu izpirkt *General Motors* kontrolpaketi. 1917. gadā Durants kļuva par *General Motors* prezidentu. 1918. gada 2. maijā *Chevrolet* tika pievienots *GM* kā atsevišķs meitas uzņēmums.

*Chevrolet* lielākais konkurents ilgus gadus bija *[[Ford]]*.
Sākot ar 1919. gadu, *[[GMC]]* komerciālās kravas mašīnas sāka izlaist ar *Chevrolet* marku, kā arī *Chevrolet* pasažieru mašīnām un vieglajām kravas mašīnām sāka izmantot vienu šasiju. Pēc tam, kad 1928. gadā *[[Chrysler Corporation]]* izveidoja zemo cenu automašīnu marku *[[Plymouth]]*, *Chevrolet*, *Ford* un *Plymouth* sāka saukt par "zemo cenu trijnieku".

1950. un 1960. gados *Chevrolet* izlaida vairākus unikālus modeļus, kas ietekmēja automobiļu tirgu. 1953. gadā izlaists rodsters *Corvette*, kas bija divvietīgs sporta auto ar stiklaškiedras virsbūvi. 1957. gadā izlaists dzinējs ar degvielas iesmidzināšanu. 1960. gadā izlaists *Corvair* ar aizmugurē izvietotu gaisa dzesētu dzinēju. 1963. gadā desmitā daļa ASV pārdoto automašīnu bija *Chevrolet*.

2005. gadā *General Motors* atsāka *Chevrolet* automašīnu pārdošanu Eiropā, tās tika ražotas Dienvidkorejas rūpnīcā *[[GM Daewoo]]*. No 2007. līdz 2010. gadam *Chevrolet* piedzīvoja ekonomiskas grūtības, bet *GM* sāka izstrādāt degvielas taupīgākas mašīnas, lai konkurētu ar citiem autoražotājiem.
2013. gadā *GM* paziņoja, ka 2016. gadā Eiropā tiks pārtraukta *Chevrolet* zīmola automašīnu pārdošana, izņemot *Camaro* un *Corvette*.

2016. gadā izlaists elektromobilis *Chevrolet Bolt EV*.

## Atsauces

## Ārējās saites

* ''Chevrolet'' vietne
Tiešā pārdošana

**Tiešā pārdošana** ir tieša preču pasniegšana potenciālajiem pircējiem ar nolūku pārdot šo preci.
Personiskai apkalpošanai piemīt, pirmkārt, tieša preču pasniegšana un mutiska komunikācija ar pircējiem; otrkārt, mērķtiecīga pircēju apkalpošana (piemēram, pārdevējs veikalā sniedz plašu konsultāciju par jauno televizoru modeli potenciālajiem pircējiem, piemēram, vīram un sievai).

## Atsauces
Ajelena Martinesa

**Ajelena Martinesa** (; dzimusi ) ir Argentīnas starptautiskā meistare šahā (2013).

## Biogrāfija
2009. gadā uzvarējusi Panamerikas junioru šaha čempionāta U16 vecuma grupā. Divas reizes uzvarējusi Argentīnas sieviešu šaha čempionātos (2012, 2016). 2015. gadā Rīgā piedalījusies starptautiskajā šaha turnīrā *[[Rīgas Tehniskās universitātes Open|RTU Open]]*, kurā izcīnījusi 4 punktus no 9 iespējamajiem.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Džao Sjue.

Pārstāvējusi Argentīnas komandu Pasaules šaha olimpiādēs, kurās piedalījusies 3 reizes (2012—2016).

Par panākumiem turnīros FIDE 2013. gadā Martinesai piešķīra starptautiskās meistares (WIM) nosaukumu.

## Atsauces

## Ārējās saites
Nensija Leina

**Nensija Leina** (; dzimusi kā **Džonsa** () 1971. gadā) ir Austrālijas starptautiskā meistare šahā.

## Biogrāfija
Piedzimusi šahistu ģimenē - gan viņas tēvs Braiens Džonss, gan brālis Lī Džonss ir FIDE meistari (FM) šahā. Precējusies ar Gariju Leinu, kas arī ir FIDE meistars šahā. Beigusi Rietumu Sidnejas universitāti () ar bakalaura grādu (1992). Strādājusi par pārdošanas menedžeri.

2015. gadā Okeānijas zonas šaha turnīrā izcīnījusi 2. vietu un ieguvusi tiesības piedalīties Pasaules sieviešu šaha čempionātā pēc tam, kad no tām atteicās turnīra uzvarētāja. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Dzjui Veņdzjuņai.

## Atsauces

## Ārējās saites
Āktāra Liza Šāmīma

**Āktāra Liza Šāmīma** (; dzimusi ) ir Bangladešas starptautiskā meistare šahā (2011).

## Biogrāfija
Trīs reizes uzvarējusi Bangladešas sieviešu šaha čempionātos (2005, 2010, 2014). 2015. gadā uzvarējusi Rietumāzijas zonas šaha turnīrā un ieguvusi tiesības piedalīties Pasaules sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2015. gadā Sočos 1. kārtā zaudējusi Viktorijai Čmilītei;
* 2017. gadā Teherānā 1. kārtā zaudējusi Dronavalli Hārikai.

Pārstāvējusi Bangladešas komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2008-2010, 2014-2016);
* Āzijas spēļu komandu šaha turnīrā piedalījusies 2006. gadā.

Par panākumiem turnīros FIDE 2011. gadā Šamimai piešķīra starptautiskās meistares (WIM) nosaukumu.

## Atsauces

## Ārējās saites
Bostonas matrica

thumb|right|Bostonas matrica un produktu attīstības virzība tajā
**Bostonas matrica**, arī Bostonas Konsultāciju Grupas produktu portfeļa matrica, ir tirgzinības analīzes modelis, kas tiek izmantots produktu portfeļa plānošanā un analīzē. Tajā ir divi galvenie izvērtēšanas aspekti – produkta ieņemtā tirgus daļa un kopējie tirgus izaugsmes tempi. Analīzes rezultātā uzņēmums saprot, kuros produktos ir nepieciešams investēt un kuru produktu ražošana jāizbeidz.

Analīzes veikšanai visi uzņēmuma produkti tiek iedalīti četrās grupās: Problēmbērni, zvaigznes, slaucamās govis un vecie suņi. Produktu portfelī problēmbērniem, zvaigznēm un slaucamajām govīm ir jābūt līdzsvarā, kamēr no veciem suņiem jāatbrīvojas. Slaucamo govju nestā peļņa jāinvestē, lai problēmbērnus izveidotu par zvaigznēm, kam laika gaitā ir jākļūst par slaucamajām govīm. Gan problēmbērni, gan zvaigznes var izgāzties un kļūt par veciem suņiem.
 
*Problēmbērnu vai Jautājumzīmju kategorijā tiek iedalīti produkti, kas ātri augošā tirgū ieņem pārāk mazu tirgus daļu. To ražošanai un atbalstam tirgū tiek iztērēti lieli līdzekļi, kas netiek pilnībā atgūti. 
*Zvaigžņu kategorijā iedala produktus, kas labi augošā tirgū ieņem labu tirgus daļu. Zvaigznes rada labu peļņu, taču to stāvoklis tirgū ir nepārtraukti jāatbalsta ar jaunām investīcijām.
*Slaucamās govis ieņem lielu tirgus daļu zemas izaugsmes tirgos, kas ļauj gūt lielāko iespējamo peļņu. To tirgus atbalstā jāinvestē ļoti minimāli vai nemaz.
*Veco suņu kategorijā iedala produktus, kas aizņem mazu daļu zemas izaugsmes tirgos. Turpmākas investīcijas tajos neatmaksāsies. Tie rada minimālu peļņu vai pat zaudējumus, tāpēc labākais ir tos likvidēt.
 
Bostonas matricu var izmantot ne tikai uzņēmuma pašu produktu portfeļa analīzei, bet arī to salīdzināšanai ar konkurentiem, un konkurentu produktu portfeļa analizēšanai.

Matricu kritizē, jo tā ļoti vienkāršo produktu tirgus daļas un peļņas attiecības tirgū. Matrica pieņem, ka produkts ar lielu tirgus daļu automātiski rada lielu peļņu, kas ne vienmēr ir taisnība. Daudzi masu produkti tiek pārdoti ar ļoti minimālu peļņu. Arī produkti, kuru izveide un ražošanas uzsākšana ir prasījusi milzīgus līdzekļus, var ātri ieņemt lielu tirgus daļu, taču paies ilgs laiks, līdz tiks atpelnītas investīcijas.
## Atsauces
Sabrina Latreše

**Sabrina Latreše** (, ; dzimusi ) ir Alžīrijas starptautiskā meistare šahā (2012).

## Biogrāfija
2008. gadā uzvarējusi Arābu valstu junioru šaha čempionātā U16 vecuma grupā. 2011. gadā Arābu valstu junioru šaha čempionātā U20 vecuma grupā dalījusi 1.-2. vietu. Par šo panākumu FIDE 2012. gadā Latrešei piešķīra starptautiskās meistares (WIM) nosaukumu. Divas reizes uzvarējusi Arābu valstu sieviešu šaha čempionātos (2014, 2016). 2015. gadā izcīnījusi 3. vietu Āfrikas valstu sieviešu šaha čempionātā (uzvarēja Mona Haleda).

2015. gadā Āfrikas zonas šaha turnīrā dalījusi 1.-2. vietu kopā ar Aminu Meziudu un ieguvusi tiesības piedalīties Pasaules sieviešu šaha čempionātā. Pasaules šaha čempionātā sievietēm pēc izslēgšanas sistēmas 1. kārtā zaudējusi Aleksandrai Kosteņukai.

Pārstāvējusi Alžīrijas komandu lielākajos komandu šaha turnīros:
* Pasaules šaha olimpiādēs piedalījusies 6 reizes (2006-2016);
* Panarābu spēļu komandu šaha turnīrā piedalījusies 2011. gadā un komandu vērtējumā izcīnījusi zelta medaļu;
* Āfrikas spēļu šaha komandu turnīrā piedalījusies 2 reizes (2007-2011). Komandu vērtējumā izcīnījusi zelta (2007) un sudraba (2011) medaļas. Individuālajā vērtējumā izcīnījusi zelta (2011) medaļu.

## Atsauces

## Ārējās saites
Aleksandrs Zarhs

**Aleksandrs Zarhs** (dzimis , miris ) bija latviešu šaha problēmists, divkārtējs Latvijas čempions šaha kompozīcijā.

## Šaha kompozīcija
A. Zarhs bija Latvijas 14. un 15. čempionāta uzvarētājs šaha kompozīcijā divvilču grupā.
### Uzdevumu piemēri

**Uzdevuma risinājums:**
: 1. d5! (draud 2. dxe6#)
: 1. ... Dxe5 2. Zf7# 
: 1. ... Zc5 2. Lxc5# 
: 1. ... Kxe5 2. d6#
: 1. ... Lxc6 2. dxc6#
: 1. ... Zf2 2. c5# 
: 1. ... exd5 2. Txd5#

## Atsauces

## Ārējās saites
* A. Zarha šaha kompozīcijas vietnē PDB
Vilkaļi

**Vilkaļi** ir ciems Dobeles novada Ukru pagastā. Atrodas pagasta dienvidaustrumu daļā 7 km no pagasta centra Ukriem, 28 km no Auces un 102 km no Rīgas.

Apdzīvotā vieta atrodas pie autoceļa V1109, netālu no Latvijas—Lietuvas robežas. Apdzīvotā vieta veidojusies kā Vilkaļu sādža, vēlāk padomju saimniecība «Kopdarbs».

## Atsauces
Galāti

**Galāti**, agrāk **Gala muiža**, ir ciems Dobeles novada Vītiņu pagastā. Atrodas pagasta centrālajā daļā 7 km no pagasta centra Vītiņiem, 6 km no Auces un 120 km no Rīgas.

Apdzīvotā vieta atrodas pie autoceļa V1116, Avīknes upes krastā. Vēsturiski veidojusies ap Gala pusmuižu (*Endenhof*).

## Atsauces
Amina Meziuda

**Amina Meziuda** (; dzimusi 1988. gadā) ir Alžīrijas starptautiskā meistare šahā (2005).

## Biogrāfija
2005. gadā uzvarējusi Āfrikas zonas šaha turnīrā. Par šo panākumu FIDE 2005. gadā Meziudai piešķīra starptautiskās meistares (WIM) nosaukumu. 2006. gadā uzvarējusi Arābu valstu sieviešu šaha čempionātā. 2015. gadā izcīnījusi 2. vietu Āfrikas valstu sieviešu šaha čempionātā (uzvarēja Mona Haleda). 2015. gadā Āfrikas zonas šaha turnīrā dalījusi 1.-2. vietu kopā ar Sabrinu Latrešu un ieguvusi tiesības piedalīties Pasaules sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2006. gadā Jekaterinburgā 1. kārtā zaudējusi Antoanetai Stefanovai;
* 2010. gadā Antakjā 1. kārtā zaudējusi Aleksandrai Kosteņukai;
* 2012. gadā Hantimansijskā 1. kārtā zaudējusi Annai Muzičukai;
* 2015. gadā Sočos 1. kārtā zaudējusi Annai Muzičukai;
* 2017. gadā Teherānā 1. kārtā zaudējusi Annai Muzičukai.

Pārstāvējusi Alžīrijas komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2002, 2008, 2014-2016);
* Panarābu spēļu komandu šaha turnīrā piedalījusies 2 reizes (2007-2011). Komandu vērtējumā izcīnījusi zelta (2011) medaļu. Individuālajā vērtējumā izcīnījusi zelta (2007) medaļu;
* Āfrikas spēļu šaha komandu turnīrā piedalījusies 3 reizes (2003-2011). Komandu vērtējumā izcīnījusi 2 zelta (2003, 2007) un sudraba (2011) medaļas. Individuālajā vērtējumā izcīnījusi 2 zelta (2003, 2007) un sudraba (2011) medaļas.

## Atsauces

## Ārējās saites
Šadi Paridara

**Šadi Paridara** (;; dzimusi ) ir Irānas starptautiskā lielmeistare šahā (2004).

## Biogrāfija
Šahu iemācījusies spēlēt piecu gadu vecumā. Uzvarējusi Irānas junioru šaha čempionātos U10, U12 un U14 vecuma grupās. 2002. gadā Teherānā uzvarējusi Āzijas junioru šaha čempionātā U16 vecuma grupā. Daudzkārtējā Irānas sieviešu šaha čempionātu uzvarētāja (2001, 2004, 2005, 2007).

Piedalījusies Pasaules šaha čempionātos sievietēm pēc izslēgšanas sistēmas:
* 2001. gadā Maskavā 1. kārtā zaudējusi Jekaterinai Kovaļevskai;
* 2004. gadā Elistā 1. kārtā zaudējusi Džao Sjue.

Pārstāvējusi Irānas komandu lielākajos komandu šaha turnīros:
* Pasaules šaha olimpiādēs piedalījusies 5 reizes (2002-2010);
* Āzijas komandu šaha čempionātā sievietēm piedalījusies 5 reizes (1995, 2003-2009). Komandu vērtējumā izcīnījusi bronzas (2009) medaļu. Individuālajā vērtējumā izcīnījusi zelta (2009) un 3 bronzas (2003, 2005, 2008) medaļas;
* Āzijas spēļu komandu šaha turnīrā  sievietēm piedalījusies 2010. gadā;
* Āzijas spēļu telpās komandu šaha turnīrā piedalījusies 2 reizes (2007-2009).

Par panākumiem turnīros FIDE 2004. gadā Paridarai piešķīra starptautiskās lielmeistares (WGM) nosaukumu. Bijusi pirmā Irānas šahiste, kas kļuvusi par šaha lielmeistari.

## Atsauces

## Ārējās saites
Sniķere (ciems)

**Sniķere** ir ciems Dobeles novada Ukru pagastā. Atrodas pagasta ziemeļu daļā 11 km no pagasta centra Ukriem, 18 km no Auces un 97 km no Rīgas.

Apdzīvotā vieta atrodas pie autoceļa V1111. Sniķerē atrodas no 1839. līdz 1841. gadam celtās un Kurzemes cietokšņa kaujās Otrā pasaules kara laikā sagrautās Sniķeres luterāņu baznīcas drupas, kas ir vietējas nozīmes arhitektūras piemineklis.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Baira Kovanova

**Baira Kovanova** (; dzimusi  Elistā) ir kalmiku izcelsmes Krievijas starptautiskā lielmeistare šahā (2007).

## Biogrāfija
2005. gadā uzvarējusi Krievijas junioru šaha čempionātā, izcīnījusi bronzas medaļu Eiropas junioru šaha čempionātā un ierindojusies 6. vietā Pasaules junioru šaha čempionātā U18 vecuma grupā. 2006. gadā atkārtoti uzvarējusi Krievijas junioru šaha čempionātā U18 vecuma grupā. 2012. gadā uzvarējusi Krievijas sieviešu šaha čempionātā augstākajā līgā.

2009. un 2010. gadā piedalījusies FIDE sieviešu *Grand Prix* turnīru sērijā, kurā labāko rezultātu sasniegusi turnīrā Naņdzjinā, kurā ieņēmusi 9.vietu (uzvarējusi Sjui Juihua).

2023. gada oktobrī Sanktpēterburgā uzvarējusi Krievijas sieviešu šaha čempionāta superfinālā. 2024. gada augustā Barnaulā ierindojusies 11. vietā Krievijas sieviešu šaha čempionāta superfinālā.

Piedalījusies Pasaules šaha čempionātos sievietēm pēc izslēgšanas sistēmas:
* 2010. gadā Antakjā 1. kārtā uzvarējusi Nataļju Pogoņinu, bet 2. kārtā zaudējusi Dzjui Veņdzjuņai;
* 2015. gadā Sočos 1. kārtā zaudējusi Huanai Cjaņai.

Pārstāvējusi Krievijas trešo komandu Pasaules šaha olimpiādē 2010. gadā.

Par panākumiem turnīros FIDE 2006. gadā Kovanovai piešķīra starptautiskās meistares (WIM), bet 2007. gadā - starptautiskās lielmeistares (WGM) nosaukumu.

## Atsauces

## Ārējās saites
Bungas (Vītiņu pagasts)

**Bungas** ir ciems Dobeles novada Vītiņu pagastā. Atrodas pagasta centrālajā daļā 5 km no pagasta centra Vītiņiem, 5 km no Auces un 119 km no Rīgas.

Apdzīvotā vieta atrodas pie autoceļa V1116.

## Iedzīvotāju skaita izmaiņas
Esošajās robežās, pēc CSP datiem.

## Atsauces